open-index/open-wikipedia-markdown huggingface dataset:
HMTD

**Heksametylentriperoksiddiamin**,  forkortet til **HMTD** er et høyeksplosivt organisk peroksid som først ble oppfunnet av den tyske kjemikeren L. Legler i 1885.  Kjemisk formel er  C6H12N2O6
  
Det er et meget følsomt primær sprengstoff som ble brukt som tennladning for andre typer sprengstoff innenfor gruvedrift. Det er mindre følsomt for slag og friksjon, og kraftigere enn kvikksølvfulminat som ble mye brukt på den tiden.

HMTD kan fremstilles ved å reagere konsentrert hydrogenperoksid med heksametylentetramin sammen med sitronsyre eller fortynnet svovelsyre som katalysator.

HMTD har dårlig termisk og kjemisk stabilitet, og brukes derfor ikke lenger som sprengstoff i fenghetter. Det er nært beslektet med acetonperoksid, og er i likhet med det svært følsomt for slag, friksjon og varme. HMTD reagerer med de fleste metaller, og dette kan føre til utilsiktet og spontan detonasjon. I likhet med acetonperoksid er det et populært sprengstoff blant terrorister, og har blitt brukt i flere terroraksjoner.

## Kilder

* Hodgson,Robert ; Agrawal,Jai P. (2007). Organic Chemistry of Explosives. Wiley. s. 414.
Dreiers minne

**Dreiers minne** er en liten hytte dels bygget inn i fjellet på vestsiden av Geitfjellet i Bymarka ved Trondheim.

Man vet ikke nøyaktig når hytta ble bygget, og av hvem, men det antas at den ble reist rundt 1900. Under Andre verdenskrig ble hytta brukt som skjulested fra tyskerne. Like før krigen ble hytta satt i stand av den meget friluftsinteresserte kiropraktoren Henrik Dreier (1883–1962).

Dreiers minne er i dag åpen for offentligheten, og vedlikeholdes på frivillig basis. Hytta rommer sitteplasser for 8-10 personer, og er utstyrt med både svartkjel og en liten vedovn. 

## Referanser
Cañar

**Provinsen Cañar** (uttalt: Kanjar) er en provins i La Sierra-regionen i republikken Ecuador. Den blir ofte omtalt som den ecuadorianske historiske og kulturelle hovedstad. 

## Geografi
Provinsen ligger midt i landet nord for Cuenca og Azuay-provinsen og har en befolkning på cirka 223 000 mennesker.  Hovedstaden og den største byen er Azogues. Andre byer er Biblían, Ciudad de Cañar og El Tambo.

Provinsen har en beliggenhet på gjennomsnittlig 2300 meter over havet. Til tross for høyden så har provinsen vegetasjon, skog, byer og perfekt jord til å dyrke mat. 

Stedet er kjent for å være et transittsted, der mye av landets trafikk går igjennom. Igjennom provinsens byer kjører det forbi og stopper helst nesten all trafikk som går mellom Cuenca, Quito og Guayaquil (De 3 største byene i Ecuador). Som resultat av dette er ny bussterminal bygget for å ta i mot alle reisende.       

## Kultur og historie

Cañar blir ofte omtalt som den ecuadorianske historiske og kulturelle hovedstad. Hvert år kommer det tusener av turister for å besøke de forskjellige arkeologiske stedene provinsen har å by på, samt oppleve den fargerrike lokale kulturen. 

Majoriteten av befolkningen hører til Kanjarisfolket som er en innfødt folkegruppe som har bodd i Andesfjellene i mange år. Ingen vet nøyaktig hvor lenge men dateringer tilsier at det hat vært bosettinger i området flere flere tusen år før kristus. Lenge før Inka-folket.   

De innfødte i Ecuador er kjent for å fortsatt gå med sine tradisjonelle drakter og alle provinser og folkeslag har hver sin stil.   

Kanjarisfolket har også sin egen stil på musikk som man hører selv i de lokale kirkene. Ellers nytes den nasjonale retten Kuy blant dette folket som i resten av landet.   

Det mest kjente innenfor denne provinsen er ruinene Ingacpira, som er en av verdens største Inka-ruin som kan minne om Machu Pichu i Peru.

## Klima

Klimaet i Cañar er et spesielt fenomen i forhold til Norske standarder. Temperaturen varierer veldig fra time til time på grunn av provinsen lokasjon ved ekvator men også i forhold til høyden over havet.   

Siden at provinsen ligger ved ekvator er man naturligvis nærmere solen. Den steker mye mer her enn andre steder og man blir fort solbrent. Samtidig med dette ligger provinsen veldig høyt over havet som gjør effekten enda sterkere.   

Cañar-by ligger på hele 3200m.o.h. Høyden over havet gjør at det fort kan bli ekstremt kaldt når solen ikke er til stede. Når den går ned kan temperaturen fort synke ned til 10-15 grader.  

Med andre ord er det vanlig å ha 20 grader i solen om dagen, men 8 grader om kvelden.

## Religion

De fleste lokale innbyggere er enten katolikker og protestanter med en blanding av naturreligion fra Andes-kulturer.   

Normisjon har lenge vært involvert i arbeid blant kanjarisfolket. Når misjonsarbeidet i landet fylte 50år skrev de en bok *Ecuador en mi corazon* som forteller om historien og religionen til Kanjaris-folket.

## Eksterne lenker
*
Tandberg Electronics

**Tandberg Electronics Limited** var en divisjon av Tandbergs Radiofabrikk opprettet våren 1975 i Gateside utenfor Haddington i Skottland for å produsere fargefjernsyn. Den ble avviklet i mars 1979 i forbindelse med at Tandbergs Radiofabrikk A/S gikk konkurs desember 1978.

Divisjonen produserte CTV2 frem til den nye modellen CTV3 var ferdig utviklet i 1977. Fabrikken startet først opp i en syv år gammel bygning på 2000 kvadratmeter, og utvidet med nybygg på 4000 m².

Etter utskiftning av konsernledelsen (i Norge) besluttet bedriftsforsamlingen i mai 1978 at fabrikken i Haddington skulle opphøre i sin nåværende form, men skulle fortsette å produsere for det britiske markedet. Dette til tross for at at produksjonen i Haddington var lønnsom.  Bedriften ble ledet av Otto Kaltenborn (1975-77) og deretter av Andreas Skogvold. På topp hadde Tandberg ca 150 ansatte, Mitsubishi overtok fabrikken og utvidet ytterligere til 500 ansatte og drev fargefjernsynsproduksjon der frem til 1999.

Tandbergs periode i Haddington er markert med en skulptur og plakett i en av byens parker: To stangende geiter av Dyre Vaa med tittel «The Competition».

## Se også
* Tandberg
* Tandbergs Radiofabrikk
* Vebjørn Tandberg
Guayas

**Provinsen Guayas** er den mest folkerike provinsen i  Ecuador. Provinsen ligger i La Costa-regionen vest i landet. 

Hovedstaden er Guayaquil som også er landets største by både i areal og befolkning. 

## Eksterne lenker
*
Helicophagus

* *[[Helicophagus leptorhynchus|H. leptorhynchus]]*
* *[[Helicophagus typus|H. typus]]*
* *[[Helicophagus waandersii|H. waandersii]]*

***Helicophagus*** er en slekt haimaller. Den inneholder tre arter.

*[[Helicophagus leptorhynchus|H. leptorhynchus]]* er kjent fra Chao Phraya og Mekong i Indokina.
Den kan bli opp mot en halv meter lang. 

*[[Helicophagus typus|H. typus]]* finnes i elver i Sumatra og sørøst i Borneo.
Den kan bli rundt 37 cm lang.

*[[Helicophagus waandersii|H. waandersii]]* er kjent fra middels store til store elver i Sumatra og Malaysia.
Den blir opptil 70 cm lang.

## Eksterne lenker
*
Meteorologiåret 1877

**Meteorologiåret 1877** er en oversikt over hendelser, prisvinnere, fødte og avdøde personer med tilknytning til meteorologi i 1877.

## Hendelser
### April
*10. april – To store stormer i USA forandrer topografien i Carolina og Virginia.
### November
*November – Elven Potomac i USA svømmer over og forårsaker skader for  dollar, og skader kanalen.

### Ukjent dato
*Østerrikes statlige meteorologitjeneste begynner med daglige værtelegram.

## Publiseringer
*De norske vitenskapsmennene Gustav Adolf Guldberg og Henrik Mohn begynner som de første europeere å publisere likningen for geostrofisk vind i et grunnleggende arbeid om atmosfærens dynamikk, skrevet på fransk.

## Fødsler
*27. juli – Axel Wallén, svensk hydrograf og meteorolog (død 1935)

## Dødsfall

## Referanser


## Eksterne lenker
*
Italias landslag i amerikansk fotball

**Italias landslag i amerikansk fotball**, med klengenavnet **Blue Team**, er Italias landslag i amerikansk fotball. De har vært mildt vellykket, etter å ha vunnet EM to ganger, og blitt nummer 2 tre ganger. For tiden er de i gruppe B i EM.

## Eksterne lenker
*
Meteorologiåret 1878

**Meteorologiåret 1878** er en oversikt over hendelser, prisvinnere, fødte og avdøde personer med tilknytning til meteorologi i 1878.

## Hendelser
### Januar
*4. januar
**40 centimeter snø faller over Montréal og Winnipeg i Canada mens temperaturen synker til −21 °C.
**I New York i USA faller den første snøen for vintersesongen veldig seint.
### Mars
*11. mars – Isen har allerede smeltet bort fra Minnetonkasjøen i USA etter en av de varmeste lokale vintrene som er målt.
### September
*8. september – Regn faller over Hamilton i Ontario, Canada og nærliggende områder i løpet av 70 timer. Veier oversvømmes og i nærliggende Grimsby oversvømmes jernbanesporet. Ved Port Credit utenfor Toronto oversvømmer vannet telegrafstolpene.

### Desember
*Desember - I Bergen, Norge måles den lokale kulderekorden for døgnmiddeltemperaturen −3,8 ˚C.

### Ukjent dato
*I Sverige innledes måleserien for den lengste sammenhengende perioden med minusgrader ved  Delsbo-Bjuråker.
*I Sverige innledws temperaturmålinger i Kalmar.
*I Sverige innledes temperaturmålinger i Karesuando.
*Den svenske dagsavisen Aftonbladet begynner å publisere daglige værkart og bulleteng.

## Fødsler
*20. juni – George Ainsworth, australsk meteorolog (død 1950)
*2. september – George Simpson, britisk meteorolog (død 1965)

## Dødsfall
*26. februar – Pietro Angelo Secchi, italiensk astronom og katolsk prest som tilhørte jesuittordenen. Foruten astronomi var Secchi aktiv innen oseanografi, meteorologi og fysikk (født 1818)


Fil:Angelo_Secchi.jpg|Pietro Angelo Secchi(1818–1878)


## Referanser


## Eksterne lenker
*
Sveindal

**Sveindal** er en liten bygd nord i Audnedal i Lyngdal kommune i Agder. Sveindal ligger like ved grensen til Åseral kommune.

Sveindal består av Austre Sveindal og Vestre Sveindal, som ligger et par km fra hverandre langs fylkesvei 42, adskilt av Mandalselva og Sveindal bru. Sveindal bru ble bygd i 1952.

På Austre Sveindal krysser fylkesvei 42 og fylkesvei 455 hverandre. Her lå det også tidligere to butikker, bensinstasjon og postkontor.

På Vestre Sveindal ligger Sveindal museum, som er et lite bygdemuseum.

Det høyeste punktet i bygda er Kistefjell på 491 moh, som ligger helt nord mot grensa til Evje og Hornnes.

Svendal er også et kjent etternavn med opprinnelse fra sveindal.

## Referanser
Morona Santiago

**Morona Santiago** (offisielt navn: *Provincia de Morona Santiago*) er en provins i Ecuador. Hovedstaden er Macas.

## Eksterne lenker
* 
* moronasantiago.gob.ec
Ofte

**Ofte** er en gård i Tokke kommune, den ligger like ved Høydalsmo, og ligger sentralt ved Europavei 134 og fylkesvei 45. Gården er delt i Ofte Uppigard og Ofte Nigard. Ofteelvi renner ut i Oftevann like ved disse gårdene. Noe av bebyggelsen på Ofte er en del av tettstedet Høydalsmo.  

Nær E 134 ligger en gravhaug fra bronsealder eller jernalder.  

## Referanser
Meteorologiåret 1879

**Meteorologiåret 1879** er en oversikt over hendelser, prisvinnere, fødte og avdøde personer med tilknytning til meteorologi i 1879.

## Hendelser
### Februar
*20. februar – En vinterstorm ved Canadas kyst gir Halifax, Nova Scotia det største snøfallet på fem år, og på visse steder formes fem meter høye snøfonner.

### August
*6. august – En tornado ved Buctouche i New Brunswick dreper sju personer, og sårer 10.

### Ukjent dato
*Temperaturmålinger innledes i Moskva, Russland.
*I Sverige innledes temperaturmålinger i Hoburg, Karesuando, Landsort, Leksand, Härnösand og Kristianstad.
*Nedbør begynner å måles i Leksand, Sverige.
*Døgnnedbør begynner å måles i Särna, Sverige.
*Daglige værmeldinger starter i Sveits.

## Fødsler
*28. mai – Milutin Milanković, serbisk byggingeniør og geofysiker, mest kjent for sin teori om istider (død 1958)
*15. juni – Alfred de Quervain, sveitsisk meteorolog og polarforsker (død 1927)

## Dødsfall
*4. april – Heinrich Wilhelm Dove, prøyssisk fysiker og meteorolog (født 1803)


Heinrich Wilhelm Dove 1857.jpg|Heinrich Wilhelm Dove (1803–1879)
Fil:(UAZ)_AB.1.0774_Quervain.jpg|Alfred de Quervain(1879–1927)
Fil:Milutin_Milanković.jpg|Milutin Milanković(1879–1958)


## Referanser


## Eksterne lenker
*
Metyletylketonperoksid

**Metyletylketonperoksid** (forkortet **MEKP** ), er et organisk peroksid som er i nær slekt med acetonperoksid og HMTD. Kjemisk formel er  C4H10O4.

MEKP er en fargeløs olje som er meget ustabil, eksplosiv og giftig. Den regnes for å være mer stabil og mindre følsom enn acetonperoksid. Det kan fremstilles ved å reagere metyletylketon med konsentrert hydrogenperoksid sammen med en syre som fungerer som katalysator.

Fortynnet MEKP i 30-60% løsninger brukes i industrien som herde-middel for glassfiber polyester.
Orellana

**Provinsen Orellana** er en provins i Ecuador. Hovedstaden er Puerto Francisco de Orellana.

## Eksterne lenker
*
Pichincha

**Provinsen Pichincha** er en provins i La Sierra-regionen i Ecuador. 

Provinsen er oppkalt etter vulkanen Pichincha som ligger vest for provinsens og landets hovedstad Quito.

## Eksterne lenker
*
Cotopaxi (provins)

**Provinsen Cotopaxi** er en provins i Ecuador. Hovedstaden er Latacunga.

Den 5897 meter høye vulkanen Cotopaxi ligger i denne provinsen.

## Eksterne lenker
*
Azuay

**Azuay** er en provins i La Sierra-regionen i Ecuador. 

Provinsens hovedstad er Cuenca.   

## Kultur
Azuay er en av de rikere provinsene i Ecuador og opplever mye migrasjon fra provinsene rundt. De har også opplevd mange innflyttere fra USA som pensjonerer seg i byen Cuenca eller i små bygder rundt og bor ofte i egne segregerte samfunn.   

Hovedsetet Cuenca er kjent for å være en godt bevart by i kolonial arkitektur. Hele byen er som et åpent museum der du går 300 år tilbake i tid med mye historie og majestetiske bygg.  

Byen er kjent for å være et senter for utdanning. De lokale ofte omtaler den som "Latin-Amerikas Athens" fordi at det er mange store filosofer, forskere og prisvinnene forfattere som kommer fra byen. Universitetet i Cuenca tiltrekker seg mange internasjonale studenter hvert år.

## Klima
Azuay er en fjellprovins som tar del i La Sierra regionen (en felles betegnelse på alle provinser oppe i andesfjellene)  

Byen Cuenca ligger på om lag 2 600 meter over havet mens nasjonalparken El Cajas ligger på  meter over havet. Det er en provins veldig høyt over havet med andre ord.  

I tillegg til sin beliggenhet nær ekvator kan temperaturen stige svært høyt opp om dagen men synke ekstremt om kvelden.  

Dette er et spennende fenomen der de lokale sier det er 4 årstider hver dag.   

Om morgenen er det vår - og som regel kaldt selv om stolen står på og steker  

Om dagen er det sommer - og komfortable varme 25-30 grader  

Om ettermiddagen er det høst - og det pleier som regel å regne og tordne hver dag klokken 5-8  

Om kvelden er det vinter - og temperaturen synker med 10-15 grader (Folk sover med varmeovn og tepper)      

## Eksterne lenker
*
Bjøra

:*For elva med samme navn i Tolga kommune i Hedmark, se [[Bjøra (Tolga)]].*

**Bjøra** er en kjent lakseelv i Overhalla kommune i Trøndelag. Den er en av de største sideelvene til Namsen og utgjør den nederste delen av **Høylandsvassdraget**, som er 67&nbsp;km langt. Elva har utspring fra Eidsvatnet og renner i et meanderende løp mot vest-sørvest. Den munner ut i Namsen rundt to kilometer øst for Ranemsletta. Bjøra er  lang, og har et nedbørfelt på . Middelvannføringen ved munningen er .

Vassdraget ble vernet mot kraftutbygging i Verneplan III for vassdrag i 1986.

## Referanser
Frankrikes landslag i amerikansk fotball

**Frankrikes landslag i amerikansk fotball** er det offisielle franske seniorlandslaget i amerikansk fotball. Landslaget er styrt av Fédération Française de Football Américain (FFFA) og spilte for første gang i verdensmesterskapet i amerikansk fotball i 2003 hvor de endte på 4.-plass. De deltok også i VM i 2007, hvor de kom på 6.-plass. De er også kvalifisert for VM i 2011.

De henter sine spillere fra lagene i den franske fotballigaen **Elite League**.

## Resultater
### Verdensmesterskap
* 1999: *Kvalifiserte seg ikke*
* 2003: 4.-plass
* 2007: 6.-plass
* 2011: *Kvalifisert*

### Europamesterskap
* 1983: Kvartfinale
* 1985: 4.-plass
* 1987: Kvartfinale
* 1989: Kvartfinale
* 1991: 4.-plass
* 1993: Gruppespill
* 1995: Kvartfinale
* 1997: Gruppespill
* 2000: Kvartfinale
* 2001: Kvartfinale
* 2003: Gruppespill
* 2005: Gruppespill
* 2010: 2.-plass

## Eksterne lenker
*
John V. Waterhouse

**John Valentine Waterhouse** (født 14. februar 1911 i Bucklow i Cheshire, død mars 1984 i Plymouth) var en britisk marineoffiser. Han er kjent for sin innsats under andre verdenskrig, da han tildelt det norske Krigskorset med sverd for sin innsats.

## Andre verdenskrig
Etter utbruddet av andre verdenskrig ble Waterhouse i 1941 forfremmet til orlogskaptein. I desember samme år fikk han fartøyskommando over jageren HMS «Viscount». Her ledet han blant annet i august 1942 en norsk styrke av korvetter under jakt på tyske undervannsbåter i Atlanterhavet. Innsatsen ble belønnet med det norske Krigskorset med sverd, vedtatt i statsråd 13. november 1942.

Senere var Waterhouse stasjonert i Nova Scotia i Canada, før han igjen fikk fartøyskommando.

## Etter verdenskrigen
Like etter verdenskrigen tjenestegjorde han i Singapore. 1948 til 1949 gjennomførte han som sjef på HMS «Sparrow» et tokt til Sørishavet der Sør-Orknøyene, Sør-Shetlandsøyene og Det antarktiske arkipel ble besøkt. Etter dette ble han utnevnt til offiser (OBE) av Order of the British Empire.

Waterhouse ble forfremmet til kommandør i 1952. Han ble pensjonert fra Royal Navy i 1961.

## Utmerkelser
For sin krigsinnsats ble han dekorert med den britiske Distinguished Service Order, 1939–1945 Star, Atlantic Star med spenne, Africa Star og War Medal og ble flere ganger Mentioned in Despatches. Han mottok også  Kong Georg VIs kroningsmedalje og Dronning Elizabeth IIs kroningsmedalje.

## Referanser


## Eksterne lenker
* Portrett  av J. V. Watwerhouse datert 1943 i Imperial War Museums
Meteorologiåret 1881

**Meteorologiåret 1881** er en oversikt over hendelser, prisvinnere, fødte og avdøde personer med tilknytning til meteorologi i 1881.

## Hendelser
### Januar
*Januar – I Uppsala, Sverige måles temperaturen til −33,1 °C, noe som er områdets nest laveste målte temperatur.
*16. januar – I Makree Castle, County Sligo, Irland måles temperaturen til −19,1 °C, noe som er Irlands laveste målte temperatur noensinne.
### Februar
*4. februar – I Karasjok, Finnmark, Norge noteres norsk kulderekord for måneden med −51,6 °C.

### April
*6.-27. april – USA rammes av en stor oversvømmelser i Omaha, Nebraska og Council Bluffs,  Iowa.
### Juli
*Juli – Stockholm, Sverige får rekordtemperaturen +36 °C.

### Ukjent dato
*En tyfon herjer det vestlige Stillehavet.
*Data fra 480 nedbørsstasjoner publisseres i Sverige.
*Første spor av sur nedbør nedtegnes i Norge.
*Nedbøren over Hanö, Sverige begynner å måles.
*Avisen *[[Månadsöversikt över väderlek och vattentillgång]]* begynner å utgis i Sverige.

## Fødsler
*11. oktober – Lewis Fry Richardson, engelsk matematiker, fysiker, meteorolog, psykolog og pasifist (død 1953)

## Dødsfall

## Referanser


## Eksterne lenker
*
Meteorologiåret 1882

**Meteorologiåret 1882** er en oversikt over hendelser, prisvinnere, fødte og avdøde personer med tilknytning til meteorologi i 1882.

## Hendelser
### August
*8. august – En snøstorm herjer på Michigansjøen i USA.
### September
*23. september – New York City, New York, USA opplever et kraftig hagluvær.

### Ukjent dato
*Det første internasjonale polaråret begynner.

## Publiseringer
* Joseph Maria Pernter: *Berechnung der Niederschlagsmengen bei Mischung feuchter Luftmassen*

## Fødsler

## Dødsfall

## Referanser


## Eksterne lenker
*
Meteorologiåret 1883

**Meteorologiåret 1883** er en oversikt over hendelser, prisvinnere, fødte og avdøde personer med tilknytning til meteorologi i 1883.

## Hendelser
### August
*21. august – En tornado slår til mot Rochester i Minnesota, USA og dreper 31 personer og skader 1 000.
### September
*8. september – Lett frost rapporteres i Saint Paul i Minnesota, USA.
### Ukjent dato
*I Norge begynner man å måle nedbøren på Østlandet.

## Fødsler

## Dødsfall

## Referanser


## Eksterne lenker
*
Meteorologiåret 1880

**Meteorologiåret 1880** er en oversikt over hendelser, prisvinnere, fødte og avdøde personer med tilknytning til meteorologi i 1880.

## Hendelser
### Juli
*15. juli – Den første daglige værmeldingen i Sverige innledes.

### Oktober
*16. oktober – Minnesota, USA rammes av en kraftig snøstorm.
*28. oktober – I Sveg, Sverige synker temperaturen under −30 °C, noe som er svensk rekord for tidligste dato med temperatur under −30 °C.
*30. oktober - I Thorstedlund, Danmark måles temperaturen til −11,9 °C, noe som er Danmarks laveste målte temperatur for måneden.

### Ukjent dato
*I Sverige innledes døgnmiddeltemperaturmålinger i Falsterbo.
*Om så godt som hele verden besitter man nå noenlunde tilfredsstillende temperaturdata.

## Publiseringer
* Joseph Maria Pernter: *Über die Absorption dunkler Wärmestrahlen in Gasen und Dämpfen*

## Fødsler
*6. mars – Jameson Adams, britisk polarforsker (død 1962)
*1. november – Alfred Wegener, tysk meteorolog og geofysiker (død 1930)

## Dødsfall

## Referanser


## Eksterne lenker
*
Terland klopp

**Terland klopp** eller **Terlandskloppi** er en bro i Eigersund kommune over elva Gyaåna nedstrøms Gyavatnet. Den ble bygget rundt 1800 og er en steinhellebro. Den har stabbesteiner til rekkverk. Med sine 21 løp og ei lengde på 60 meter, er den regnet som den største i Norden i sitt slag. Da det kom ny vei mellom Helleland og Gya i 1898 økte trafikken og broen ble gjort høyere for å ikke bli stengt av flom (ved flom gikk vannet over brodekket). Etter andre verdenskrig begynte vegvesenet å ta ut grus i nærheten og anleggsmaskinene som brukte broen førte til store skader. Trafikken ble stanset i 1977. Broen ble senere satt i stand og på 1990-tallet fikk den betongdekke. Den ble fredet av Riksantikvaren i 2008. I 1993 ble det foreslått å inkludere broen på UNESCOs verdensarvliste. Den regnes som et særlig fint eksempel på steinhellebro.

## Referanser


## Eksterne lenker
* 
* Gamle broer fredet
Rosenborg Ballklub i 2010

**Rosenborg Ballklubb spilte i 2010** i den øverste norske divisjonen for 32. år på rad. Rosenborg vant serien og sikret dermed klubbens 22. seriegull. I cupen spilte laget seg fram til semifinalen hvor de ble slått ut av Follo på Ski stadion.

Rosenborg byttet hovedtrener etter den 13. serierunden da Erik Hamrén forlot Lerkendal for å bli trener på heltid for . Etter 8 års fravær overtok igjen Nils Arne Eggen roret 1. juni og ledet laget ut året.

## Serien
 
Rosenborg startet sesongen på Aker Stadion den 14. mars i en kamp som endte med 1-2 seier for laget. Rade Prica skåret et av målene, og det var det første av i alt 13 denne sesongen. Han ble likevel ikke Rosenborgs mestskårende dette året, Steffen Iversen traff nettmaskene med 14 baller i serien dette året. Til sammen ble det 58 mål i Rosenborgs favør og 24 baklengsmål. 

Midt på sommeren var det klart for trenerskifte for RBK. Det hadde siden den 4. november 2009 vært klart at Erik Hamrén skulle hjem til Sverige for å lede det svenske landslaget, og det ble samtidig kunngjort at Nils Arne Eggen hadde sagt ja til å lede Rosenborg resten av 2010-sesongen. Hans første kamp som trener på Lerkendal var mot Kongsvinger 6. juni, denne endte med firemålsseier.

 betalende tilskuere så Rosenborg spille seriekamper i 2010. Dette gir et snitt på  per kamp. Dette tallet er høyere for hjemmekampene, i snitt var det  tilskuere på Rosenborgs hjemmekamper. Den mest sette kampen var Rosenborg – Hønefoss,  var tilstede på Lerkendal 16. mai. Minst sett var bortekampen mot Kongsvinger 31. oktober. Rosenborg hadde allerede sikret seriegullet runden før, og bare 3506 mennesker fant veien til Gjemselund stadion.

Rosenborg ble i løpet av serien 2010 tildelt tilsammen 19 gule kort. Fire av disse gikk til Kris Stadsgaard, til tross for at han bare spilte 20 kamper denne sesongen. Vadim Demidov, som fikk Rosenborgs eneste røde kort, spilte 26 seriekamper. Bare tre spillere spilte i samtlige 30 seriekamper, Dorsin, Iversen og Örlund. 

Som i året før endte også denne sesongen med beste plassering for Rosenborg, det hele ble avgjort i 28. serierunde da Rade Prica skåret seiersmålet over Tromsø på Lerkendal 24. oktober. Da hadde de toppet tabellen siden 4–0 seieren over Kongsvinger i den 14. serierunden, og selv om de to siste kampene denne sesongen bare endte med uavgjort lå Troillungan 7 poeng foran nestemann på tabellen ved serieslutt.

### Runde for runde
;1. serierunde

;2. serierunde

;3. serierunde

;4. serierunde

;5. serierunde

;6. serierunde

;7. serierunde

;8. serierunde

;9. serierunde

;10. serierunde

;11. serierunde

;12. serierunde

;13. serierunde

;14. serierunde

;15. serierunde

;16. serierunde

;17. serierunde

;18. serierunde

;19. serierunde

;20. serierunde

;21. serierunde

;22. serierunde

;23. serierunde

;24. serierunde

;25. serierunde

;26. serierunde

;27. serierunde

;28. serierunde

;29. serierunde

;30. serierunde

### Statistikk
#### Tabell

#### Tilskuertall

#### Målstatistikk

#### Kort

## Cupen
;1. runde

;2. runde

;3. runde

;4. runde

;Kvartfinale

;Semifinale

### Statistikk
#### Målstatistikk

#### Kort
Erika Mann

**Erika Julia Hedwig Mann** (født 9. november 1905 i München; død 27. august 1969 i Zürich) var en tysk skuespiller, kabaretartist, journalist og forfatter. I 1933 grunnla hun den politiske kabareten *[[Die Pfeffermühle]]*. 

Hun var datter av forfatteren Thomas Mann og hans hustru Katia. Hennes mor kom fra en jødisk familie. Dette var nok en av grunnene til at hun engasjerte seg sterkt i kampen mot nasjonalsosialismen. Etter den nasjonalsosialistiske maktovertakelsen i 1933 måtte hun emigrere til USA. Hennes innflytelse skal ha vært medvirkende til at faren gikk så aktivt inn i motstandsarbeidet som han gjorde i eksilårene. Etter farens og broren Klaus Manns død virket hun som forvalter for deres etterlatte skrifter. Hun er også kjent for sine reportasjer, reiseberetninger og barnebøker i tillegg til biografiske verker om sin berømte far og bror. 

Erika Mann var gift med den tyske skuespilleren Gustaf Gründgens fra 1926 til 1929, derpå med den britiske poeten W.H. Auden fra 1935 til sin død. I likhet med begge sine ektemenn var Mann selv homofil eller biseksuell.

Hun regnes av Stiftung Orte der deutschen Demokratiegeschichte blant de viktigste personer som i løpet av de siste 200 år, har bidratt til dannelsen av demokratiet i Tyskland.
## Se også
* Det tyske demokratiets pionerer.
## Litteratur
* 

## Referanser


## Eksterne lenker
* 
* 
* 
* 
* Biografi, litteratur og kilder om Erika Mann, fembio.org
* zu Protestkampagnen gegen die ''Pfeffermühle'' 1934 in der Schweiz i *[[Neue Zürcher Zeitung]]*,  11. mai 2005
* Brev, manuskripter, biografiske dokumenter av Erika Mann online, monacensia-digital.de
Meteorologiåret 1884

**Meteorologiåret 1884** er en oversikt over hendelser, prisvinnere, fødte og avdøde personer med tilknytning til meteorologi i 1884.

## Hendelser
### Januar
*26. januar
**Et lufttrykksverdi på 925,6 hPa rapporteres fra De britiske øyer.
**Med temperaturen  −37,2 °C i Kilmahumaig noteres ny kulderekord for Prince Edward Island, Canada.
*27. januar – I Bergen, Norge rapporteres det laveste lufttrykket noensinne på det norske fastlandet, 939,8 hPa.

### Februar
*Februar –  Elven Ohio vwd Parkersburg, West Virginia svømmar over.
### Mai
*Mai – Elvene Neches, Angelina, og nedre Sabine i USA svømmer over.
*15. mai – En tornado i Ontario, Canada ødelegger løer, stakitter og staller i Elora og skader en kirke og kirkegård i Goldstone.

### Juli
*1. juli – I Norge innledes værmeldinger hver ukedag i perioden 1. juli – 30. september ved jernbanestasjonene langsmed Smaalensbanen, Hovedbanen, Kongsvingerbanen, Nordbanerne til Hamar og Vestbanerne.

### August
*27. august – I Ouragla, Algerie måles +53,8 °C i skyggen.

### Desember
*23. desember - Med temperaturen −37,2 °C i Regina, Canada opplever stedet sin kaldeste desembernatt noensinne.

### Ukjent dato
*I Sverige innledes døgnmiddeltemperaturmålinger i Borås.
*Nedbørsstasjonen i Junsele, Sverige starter.

## Fødsler

## Dødsfall
*3. februar – Abraham Bredahl Rosenvinge, norsk proprietær med sterk interesse for meteorologiske målinger (født 1810)

## Referanser


## Eksterne lenker
*
Trelegemeproblemet

**Trelegemeproblemet** går ut på å bestemme bevegelsen til tre legemer (eller flere) med nesten samme masse, som gjensidig påvirker hverandre med en kraft. I de fleste tilfeller tenker man på tyngdekraften mellom legemene. Bortsett fra i visse spesialtilfeller er problemet uløselig.

I de fleste tilfeller skal man over i kaosteoriens verden for å finne en «løsning». Her kan man ikke regne med eksakte verdier. En metode bruker interaksjoner, eller numerisk integrasjon. Man skriver opp differensialligninger for legemene og angir deres starttilstand samt en verdi, Δt (skrittstørrelsen). Man beregner legemenes tilstand (posisjon, hastighet og akselerasjon) etter Δt t. Dette gjentas inntil man tilfredsstillende har beskrevet den bevegelsen man ønsket. Δt angir på sitt vis presisjonen av resultatet. Jo mindre verdi Δt-en har, jo mer nøyaktig blir resultatet. Sagt på en annen måte kan man selv bestemme hvor nøyaktig man ønsker resultatet, men man kan aldri regne eksakt.

På grunn av stor følsomhet i de tre legemenes starttidspunkt i utregningene (kaos) vil presisjonen automatisk bli lavere og lavere alt etter hvor langt frem i tid man regner. Det er et tilsvarende problem om legemene har en høy hastighet. Dette kan løses ved å bruke en variabel Δt, som avhenger omvendt proporsjonalt av legemenes hastighet.

## Eksterne lenker
*
Alf Sanengen

**Alf Sanengen** (født 2. oktober 1913 i Glemmen, død  13. januar 1991) var en norsk fysikalsk kjemist og direktør. Han var den første direktør ved Sentralinstitutt for industriell forskning.

Høsten 1942 ble han vervet til Hjemmefronten av Tore Gjelsvik og ble en av Gjelsvik nærmeste medarbeidere i Hjemmefronten. Han tok etter hvert over distribusjonen av den illegale avisen *[[Bulletinen]]*. I 1944 tok Sanengen over som sekretær i Koordinasjonskomiteen etter Gjelsvik .

Sanengen var medlem i Norges Tekniske Vitenskapsakademi og fra 1963 korresponderende medlem i Det kongelige svenske ingeniørvitenskapsakademiet.

## Referanser


 


## Kilder
* 
*
Astronomiske koordinatsystemer

I astronomi brukes koordinatsystemer for å angi himmellegemers, satellitters, planeters, stjerners, galaksers osv. posisjoner relativt til en gitt referanseramme, basert på fysiske referansepunkter tilgjengelig for en beliggende observatør (f.eks. sann horisont og nord for en observatør på jordas overflate.). Koordinatsystemer i astronomi kan angi et legemes relative posisjon i tredimensjonalt rom eller bare plotte dets retning på en himmelkule, hvis legemets avstand er ukjent eller triviell.

Forskjellige koordinatsystemer brukes i astronomi for å kartlegge posisjoner på himmelhvelvingen. Det er forskjellige himmelkoordinatsystem som hver bruker et rutenett som blir projisert på himmelsfæren, parallelt med hvordan geografiske koordinatsystem blir brukt på jorden. Koordinatsystemene er bare forskjellige i hva de definerer som baseplanet som deler himmelen i to like halvkuler langs en storsirkel (på jorden er dette vanligvis ekvatorplanet). Hvert koordinatsystem er navnsatt etter hvilket baseplan som blir benyttet.

## Et utvalg systemer
* Horisontalkoordinater
* Ekvatorialkoordinater
* Ekliptiske koordinater
* Galaktiske koordinater

## Referanser
Karl Stenstadvold

**Karl Stenstadvold** (født 13. mars 1915 i Sarpsborg, død 30. juli 1997) var en norsk elektroingeniør og direktør. Han var direktør ved SINTEF fra 1951.

Stenstadvold var medlem i Norges Tekniske Vitenskapsakademi og fra 1963 korresponderende medlem i Det kongelige svenske ingeniørvitenskapsakademiet.

I 1997 ble han kreert til æresdoktor ved Norges teknisk-naturvitenskapelige universitet (NTNU).

Han var dessuten fra 1954 til 1990 stormester av Polyhymnia (orden).

## Referanser


## Kilder
*
Pentaerytritol

**Pentaerytritol** er et organisk stoff med kjemisk formel  C5H12O4.  Det brukes hovedsakelig til produksjon av sprengstoffet pentaerytritoltetranitrat  ( PETN ) og kjemikaliet pentaerytritol-tetra-akrylat.  Halogenfrie pentaerytritol-estere er et miljøvennlig alternativ til miljø-giftige transformator-oljer som inneholder PCB ( polyklorbifenyl ).
Pentaerytritol fremstilles ved kondensering av acetaldehyd og formaldehyd i et basisk miljø.
Meteorologiåret 1885

**Meteorologiåret 1885** er en oversikt over hendelser, prisvinnere, fødte og avdøde personer med tilknytning til meteorologi i 1885.

## Hendelser
### Januar
*1. januar - I Regina, Canada måles temperaturen til −50 °C noe som er ny lokal kulderekord.
*3. januar – I Verkhojansk i Sibir, Russland måles til −68 °C ved vindstille.

### April
*13. april – 58 centimeter snø faller over Denver i Colorado, USA.
### Juni
*7. juni - En tornado i Ontario, Canada skader hus og frukthager i Parkhill og Saint Thomas.
### August
*17. august – I California i USA måles +54,4 °C i skyggen i såvel Amos som Mammouth Tank.
*29. august - I Varde, Danmark måles temperaturen til −2,0 °C, noe som blir Danmarks laveste målte temperatur for måneden.

### September
*September – Værstasjonen på Færder, Norge, innvies.
*30. september – Rekordtidlig snø faller over London i England, Storbritannia dreper åtte personer og ødelegger flere hus.

### Oktober
*Oktober – Den største månedsnedbør som noteres i Medelpad, Sverige faller i Häljum sør for Sundsvall: 272 millimeter.
*11. oktober - En sterk orkan ved sørøstre Labradorhalvøyen ødelegger 80 fiskebåter, og 70 personer omkommer.

### Desember
*1. desember
**I Karasjok, Finnmark, Norge noteres norsk kulderekord for måneden med −51,3 °C.
**I Medicine Hat, Canada måles temperaturen +20 °C noe som er stedets varmeste desemberdag noensinne.

### Ukjent dato
*Nedbøren ved Hemavan-Tärnaby i Sverige begynner å måles.

## Fødsler
*7. januar – Theodor Hesselberg, norsk meteorolog (død 1966)
*18. juni – John Somers Dines, engelsk meteorolog (død 1980)
*19. juli – Johannes Letzmann, estlandsk meteorolog (død 1971)

## Dødsfall


Fil:HansTheodorHesselberg.jpg|Theodor Hesselberg(1885–1966)
Fil:Johannes_Letzmann.jpg|Johannes Letzmann(1885–1971)


## Referanser


## Eksterne lenker
*
Capital Region internasjonale lufthavn

**Capital Region internasjonale lufthavn**  er en offentlig flyplass 5&nbsp;km nordvest for Lansing sentrum, en by i Ingham County, Michigan i USA.  Flyplassen er statlig eid av Capital Region Airport Authority.  Flyplassen ble åpnet i 1928.  I 2000 reiste 656&nbsp;703 passasjerer gjennom flyplassen.  I 2012 reiste 389&nbsp;600 passasjerer gjennom flyplassen.
	
## Fasiliteter og fly
Capital Region internasjonale flyplass dekker et område på 874,1 ha.  Den har tre asfaltert/betongbelagt rullebaner.

For en 12 måneders periode endene 31. juli 2012, hadde flyplassen 40&nbsp;178 flybevegelser, i gjennomsnitt 110 hver dag, hvorav 51% var generell flygning, 38% var flytaxi, 7% ruteavganger, og 4% militære flybevegelser.  Det er 85 fly som har sin base på denne flyplassen, hvorav er 64% er enmotorsfly, 25% tomotorsfly, 6% jetfly, og 4% militærfly.

## Flyselskap og destinasjoner
* Allegiant Air (Orlando-Sanford)
* Apple Vacations operert av Sun Country Airlines (Cancún [sesongmessige], Puerto Vallarta [sesongmessige], Punta Cana [sesongmessige])
* Delta Connection operert av Chautauqua Airlines (Detroit [sesongmessige])
* Delta Connection operert av Pinnacle Airlines (Detroit, Minneapolis/St. Paul)
* Delta Connection operert av SkyWest Airlines (Detroit [sesongmessige], Minneapolis/St. Paul [sesongmessige])
* Sun Country Airlines (Las Vegas [sesongmessige], Minneapolis/St. Paul, Orlando [sesongmessige], Washington-National)
* United Express operert av ExpressJet Airlines (Chicago-O'Hare)
* United Express operert av SkyWest Airlines (Chicago-O'Hare [sesongmessige])

## Referanser


## Eksterne lenker
* 
* (en) Port Lansing  (offisiell side)
Meteorologiåret 1886

**Meteorologiåret 1886** er en oversikt over hendelser, prisvinnere, fødte og avdøde personer med tilknytning til meteorologi i 1886.

## Hendelser
### Januar
*1. januar – I Karasjok, Finnmark, Norge måles temperaturen til −51.4 °C, noe som er den laveste temperaturen som er målt i Norge noensinne.
### April
*14. april – 72 personer omkommer av en tornado i USA.
### August
*31. august – Med temperaturen −5 °C i Regina, Canada opplever stedet sin kaldeste augustnatt noensinne.

### September
*25. september - I Ålborg, Danmark måles temperaturen til −5,6 °C, noe som er Danmarks laveste målte temperatur for måneden.

### Desember
*Desember – Hele −27,0 °C måles i Örebro, Sverige.

### Ukjent dato
*I Sverige begynner SMHIs forgjenger å måle havnivået.
*Mareografen begynner å benyttes for å måle variasjoner i havnivå.

## Fødsler
*7. mars – Geoffrey Ingram Taylor, engelsk fysiker, matematiker og ekspert på fluiddynamikk og bølgeteori (død 1975)
*23. mai – Ole Andreas Krogness, norsk meteorolog og geofysiker (død 1934)
*17. juni – David Brunt, walisisk meteorolog (død 1965)
*20. desember – Olaf Devik, norsk meteorolog og geofysiker (død 1987)

## Dødsfall
*21. januar – George Kingston, canadisk meteorolog (født 1816)


Fil:George_Templeman_Kingston.jpg|George Kingston(1816–1886)
Fil:Krogness.jpg|Ole Andreas Krogness(1886–1934)
Fil:OlafDevik-OB.F05825c.jpg|Olaf Devik(1886–1987)


## Referanser


## Eksterne lenker
*
61 Cygni

**61-Cygni** er en stjerne i stjernebildet Svanen. Stjernen befinner seg 11&nbsp;lysår fra solen. 61-Cygni er den første fiksstjernen hvor avstanden ble bestemt. Det ble gjort ved parallaksemetoden av Friedrich Wilhelm Bessel i 1838.

61 Cygni kommer fra John Flamsteeds stjernekatalog fra 1700-tallet og betyr at det var den 61. stjerne i Svanen (Cygnus), målt fra vest. 61 Cygni har senere vist seg å være en dobbeltstjerne med *HIPPARCOS*-katalogbetegnelsene HIP 104214 (61 Cyg A) og HIP 104217 (61 Cyg B).
 
## Referanser
VM i ishockey for kvinner 2011 (toppdivisjonen)

**Ishockey-VM 2011 for kvinner**. Det trettende verdensmesterskapet i ishockey for kvinner ble arrangert i Winterthur og Zürich i Sveits i perioden 16. – 25. april.  

## Gruppe A

*USA til semifinale 
*Sverige og Russland til kvartfinale
*Slovakia til nedflyttingskamp

## Gruppe B

  

*Canada til semifinale 
*Sveits og Finland til kvartfinale
*Kasakhstan til nedflyttingskamp

## Kvartfinaler

## Semifinaler

## Plasseringskamper

*Slovakia ble nummer sju og beholder plassen i A-puljen, Kasakhstan ble nummer åtte og rykker ned til B-puljen til neste VM. 

## Sluttplassering

## Kilder
* Resultater www.hockeyarchives.info
Meteorologiåret 1887

**Meteorologiåret 1887** er en oversikt over hendelser, prisvinnere, fødte og avdøde personer med tilknytning til meteorologi i 1887.

## Hendelser
### Januar
*28. januar – De største snøflakene som noensinne er observert, 38 centimeter (15 i) diameter, faller i Fort Keogh, Montana, USA.
### Mai
*Mai – Maksimumstemperaturrekord noteres i Haparanda, Sverige med +26,5 °C.

### Juni
*15. juni – 160,3 millimeter regn faller over Regina, Canada, noe som innebærer at stedet opplever sin våteste dag noensinne.
*26. juni – I Kilkenny Castle, County Kilkenny, Irland måles temperaturen til +33,3 °C, noe som er Irlands høyest målte temperaturen noensinne.

### Oktober
*Oktober – En ekstrem vinter innledes i nordre Midtvesten, USA.
### Ukjent dato
*Nedbøren i Vang, Norge begynner å måles.

## Fødsler
*2. februar – Max Robitzsch, tysk meteorolog (død 1952)

## Dødsfall
*8. mai – Thomas Stevenson, skotsk meteorolog (født 1818)


Fil:ThomasStevenson.jpg|Thomas Stevenson(1818–1887) 


## Referanser


## Eksterne lenker
*
Saros-syklusen

**Saros-syklusen** er en ekliptisk periodisitet som tidigere ble benyttet til å beregne solformørkelser og måneformørkelser. Syklusens periode, som var kjent alt for kaldeerne i Babylon, avhenger av tre ulike periodisiteter hos månens bane og omfatter 18 år 11 døgn og 8 timer.

Saros-syklusen er svært anvendbar når det gjelder å forutsi tidspunkter, da nær identiske formørkelser kommer til å inntreffe. Dens opphav ligger i at man oppdaget at 223 synodiske måneder er omtrent like med 239 anomalistiske måneder og også omtrent like med 242 drakoniske måneder &ndash; en tilnærming som er god innenfor ca to timer.

## Kilder
* Grönstrand, H.O.: «Saroscykeln – dess egenskaper och betydelse» i *Populär Astronomisk Tidskrift*, Årgång 31(1950), side 23-39.

## Eksterne lenker
* Eclipses and the Saros – Om formørkelser på NASAs nettside
* Eclipses and the Saros Cycle
* Eclipse Search –  år med formørkelsedata, søkbar etter type, størrelsesorden, Saros-tall eller år.
Ingvar Hjorth

**Ingvar Magnus Olsen Hjorth** (født 19. august 1862, død 4. oktober 1927) var en norsk arkitekt.  
Hjorth var i utgangspunktet murer og utdannet seg videre ved Kunst-og håndverkskolen og i Berlin. Han var gift med Emma Hjorth.

Hjort står bak flere markante byggverk i Oslo, blant annet Kunstindustrimuseet (sammen med Bredo Greve), den andre hovedbygningen til Norges Bank (nå Museet for samtidskunst) og  Sjøfartsbygningen.

## Referanser


## Kilder
* Geir Tandberg Steigan: Ingvar Magnus Olsen Hjorth (1862–1927) 
* Ingvar Hjorth hos SNL
* Norsk kunstnerleksikon, b. 2: H-M, side 220. Digital utgave

## Eksterne lenker
*
Meteorologiåret 1888

**Meteorologiåret 1888** er en oversikt over hendelser, prisvinnere, fødte og avdøde personer med tilknytning til meteorologi i 1888.

## Hendelser
### Januar
*12.–13. januar – Minnesota, USA rammes av en kraftig snøstorm.

### Mars
*4. mars – I Karasjok, Norge noteres norsk kulderekord for måneden med −45,1 °C.
*6. mars - I Søndersted og Holbæk, Danmark måles temperaturen til −27,0 °C, noe som er  Danmarks lavest målte temperatur for måneden.

### Juni
*4. juni – Snøfall i Tiveden-Tylöskog, Sverige, som ble liggende snødekt om morgenen.
*6. juni 
**En tornado herjer mellom Montréal og Cornwall i Ontario, Canada. 3 personer omkommer og 500 bondegårder ødelegges.
**Marken i Mariedamm, Sverige, ligger snødekt om morgenen.

### Juli
*Juli – I Nikosia, Kypros, måles temperaturen til +46 °C , noe som er Kypos hittil høyeste målte temperatur noensinne, selv om gyldigheten er omdiskutert.
*22. juli – I Funäsdalen, Härjedalen måles temperaturen til −5,0 °C, noe som da var Sveriges laveste målte temperatur for måneden.

### August
*16. august – 9 personer omkommer og 14 skades da en tornado farer fram over Saint Zotique-Valleyfield i Quebec, Canada.

### Ukjent dato
*Buys Ballotmedaille opprettes.
*En stormsignalmast oppføres på St. Hanshaugens tårn i Christiania, Norge.
*I Sverige innledes temperaturmålinger ved Kvikkjokk-Årrenjarka.
*Sverige opplever en ekstremt kjølig vår, akkurat som 1867, noe som fører til uår.

## Publiseringer
* Joseph Maria Pernter: *Szintillometerbeobachtungen auf dem Hohen Sonnblick*

## Fødsler
*28. mars – Dinsmore Alter, amerikansk astronom og meteorolog (død 1968)

## Dødsfall

## Referanser


## Eksterne lenker
*
Little Deuce Coupe

***Little Deuce Coupe*** er det fjerde albumet fra The Beach Boys og det tredje fra bandet i 1963. Albumet er en blanding av gamle og nye innspillinger med bil-relaterte tekster. *Little Deuce Coupe* kom på 4.-plass på Billboard 200 i USA og ble liggende på listen i 46 uker. Albumet har etter hvert solgt til platina i USA. Dette er det siste The Beach Boys-albumet der David Marks medvirker, da han forlot bandet kort tid etter innspillingen.

Albumet ble hurtig satt sammen av Brian Wilson etter at Capitol Records ga ut samlealbumet *Shut Down* sommeren 1963. *Shut Down* inneholdt blant annet The Beach Boys-sangene «Shut Down» og «409», som ble brukt uten bandets viten og vilje. *Little Deuce Coupe* består av åtte nye innspillinger og fire tidligere utgitte sanger; «Little Deuce Coupe», «Shut Down», «409» og «Our Car Club». På grunn av at nesten alle sangene omhandler biler og bilkjøring, unntaket er «Be True to Your School» – selv om også denne sangen nevner «cruising», blir albumet i ettertid regnet som et av de tidligste eksemplene på konseptalbum innen rock. 

«Deuce coupe» er et kallenavn for en bestemt bilmodell, der «toer» (*deuce*) refererer til «to» i bilmodellens byggeår, 1932.

## Sporliste
### Side en
#«Little Deuce Coupe» (Brian Wilson, Roger Christian) – 1:38
#«Ballad of Ole' Betsy» (B. Wilson, R. Christian) – 2:15
#«Be True to Your School» (B. Wilson, Mike Love) – 2:06
#«Car Crazy Cutie» (B. Wilson, R. Christian) – 2:47
#«Cherry, Cherry Coupe» (B. Wilson, R. Christian) – 1:47
#«409» (B. Wilson, M. Love, Gary Usher) – 1:58
### Side to
#«Shut Down» (B. Wilson, R. Christian) – 1:48
#«Spirit of America» (B. Wilson, R. Christian) – 2:23
#«Our Car Club» (B. Wilson, M. Love) – 2:21
#«No-Go Showboat» (B. Wilson, R. Christian) – 1:54
#«A Young Man is Gone» (Bobby Troup, M. Love) – 2:15
#«Custom Machine» (B. Wilson, M. Love) – 1:38

Albumet ble i 1990 utgitt på nytt av Capitol Records i en «to-for-en»-utgivelse som *Little Deuce Coupe/All Summer Long* sammen med *[[All Summer Long]]* med fire bonusspor.
#«Be True to Your School» (Singelversjon) (B. Wilson) 
#«All Dressed up for School» (B. Wilson)
#«Little Honda» (alternativ versjon) (B. Wilson, M. Love)
#«Don't Back Down» (alternativ versjon) (B. Wilson)

## Personell
*Brian Wilson – vokal, bass, keyboard
*Mike Love – vokal, saksofon
*Carl Wilson – vokal, gitar
*David Marks – vokal, gitar
*Dennis Wilson – vokal, trommer

## Eksterne lenker
* 
* Surfermoon.com med tekstene til ''Little Deuce Coupe''
Overtid

Overtid har flere betydninger:
*For det å jobbe overtid, se overtidsarbeid
*For overtid innen ishockeykamper, se overtid (ishockey)
*For overtid innen annen sport, se overtid (sport)
Meteorologiåret 1889

**Meteorologiåret 1889** er en oversikt over hendelser, prisvinnere, fødte og avdøde personer med tilknytning til meteorologi i 1889.

## Hendelser
### Januar
*16. januar – I Cloncurry, Queensland måles temperaturen +53 °C, men da ingen standardtermometer ble benyttet, blir resultatets gyldighet omtvistet.

### Mai
*Mai – Med middeltemperaturen +15,7 °C får Christiania Norges varmeste maimåned noensinne.
*31. mai – Johnstonoversvømmelsen rammer USA.

### Desember
*10. desember – Et seint tordenvær observeres i Marple Plain Minnesota, USA.
### Ukjent dato
*Mareografen på Skeppsholmen i Stockholm, Sverige bygges.

## Fødsler
*28. september – Vilho Väisälä, finsk meteorolog, fysiker og grunnleggeren av Vaisala (død 1969)

## Dødsfall

## Referanser


## Eksterne lenker
*
Bartosz Nowicki

**Bartosz Nowicki** (født 26. februar 1984 i Gryfice i Polen) er en polsk mellomdistanseløper. Han har EM-medalje både som junior og senior for Polen.  

## Junior
I 2001 deltok han ved Ungdoms-VM i friidrett i Debrecen, og kom på sjetteplass. Ved Junior-EM i friidrett 2003 vant han gull på 1500 meter, foran Tom Lancashire og Olle Walleräng. Han deltok også ved U23-EM i friidrett 2005 i Erfurt, der han kom på niendeplass på 1500 meter, med tiden 3.51,44. I kvalifiseringen løp han på 3.45,21.

## Senior
I 2007 vant han bronse på 3000 meter ved SPAR European Cup i München, og året etter vant han bronse på 1500 meter ved den europeiske innendørscupen (European Athletics Indoor Cup) i Moskva i februar. Ved SPAR European Cup i juni 2008 kom han på femteplass på 1500 meter.

Han deltok ved Lag-EM i friidrett 2010 i Bergen. Her løp han 3000 meter på 8.20,16, og kom på femteplass. Polen endte på sjetteplass i lagkonkurransen.

I 2011 tok han en ny internasjonal medalje, da han vant bronse på 1500 meter ved EM i friidrett innendørs i Paris, bak Manuel Olmedo og Kemal Koyuncu. 

## Referanser


## Eksterne lenker
*